Sukhoj Superjet 100

Sukhoj Superjet 100 er et moderne regionaljetfly med fly-by-wire-system og 75 til 95 sitteplasser. Superjet 100 skal produseres av den russiske flyprodusenten Sukhojs sivile avdeling, som Finmeccanica fra  Italia eier 25 % av. Jetflyet utvikles i samarbeid med Finmeccanicas datterselskap Alenia Aeronautica. Den italienske designgruppen Pininfarina skal tegne alternative innredninger.

Design 

Sukhoj Superjet 100 er laget for å konkurrere mot fly av typen Embraer E-Jet og Bombardier CRJ. Sukhoj hevder at SSJ kommer til å ha 10-15 % lavere driftskostnader enn motstykkene fra Embraer eller Bombardier til en pris av 27,8 millioner dollar.

De tre variantene hadde opprinnelig betegnelsene RRJ-60, RRJ-75 og RRJ-95, der tallene angir gjennomsnittlig passasjerkapasitet for hver type. Da prosjektet skiftet navn til Superjet 100, fikk imidlertid RRJ-75 navnet Superjet 100-75 (forkortet til SSJ 100-75), mens RRJ-95 ble kjent som SSJ 100-95. Den minste varianten, SSJ 100-60, ble midlertidig utsatt, og selskapet konsentrerer seg nå om den største varianten. Den mindre SSJ 100-75 kommer forventes på et senere tidspunkt. Lengre varianter, med betegnelsene SSJ 100-110 og SSJ 100-125, er også planlagt, samt varianter i business-, VIP- og fraktsegmentene. 

PowerJet SaM146-motoren er utviklet av PowerJet. Støy- og utslippsnivåene er bedre enn de gjeldende ICAO-kravene.

 Strategisk partner: Alenia Aeronautica 

 Risikodelingspartner: Snecma

 Konsulent: Boeing 

 Leverandører av flyets hovedsystemer: Thales Group, Liebherr, Messier Dowty, Intertechnique, B/E Aerospace, Autronics, Honeywell, Ipeco, Parker, Hamilton Sundstrand, Vibro-Meter, Goodrich. 

Flyet tilfredsstiller de spesifikke kravene til flyselskaper i Russland, SUS, USA og EU og retter seg etter kravene i Aviation Rules AP-25, FAR-25, JAR-25 og bakkestøykravene fra ICAO Chapter 4 og FAR 36 Section 4 fra 2006.

Utvikling og leveranseplan 

Leveransene var planlagt å skulle begynne i siste del av 2008, og Sukhoj anslo at 163 eksemplarer av alle varianter av Superjet 100 skulle være levert innen slutten av 2016. 7. juli 2008 bekreftet Sukhoj offisielt at den opprinnelige planen var for optimistisk og at de første leveransene skulle skje i tredje kvartal av 2009.

28. januar 2007 ble det første SSJ-eksemplaret transportert av en Antonov 124 fra Komsomolsk til byen Zhukovsky i nærheten av Moskva for bakketester ved aerodynamikkinstituttet i Zhukovsky. En representant for Sukhojs sivile avdeling kunngjorde den 13. november 2007 at de statiske testene som kreves for å gjennomføre den første flyvningen, var fullført.

I midten av februar 2008 forløp de første testene av SaM146-motorene uten problemer, og alt var klart for jomfruturen, som ble gjennomført ved Komsomolsk-on-Amur Aircraft Production Association 19. mai 2008. Motortesten skjedde etter en test på en Ilyushin Il-76, et testfly for Gromov-instituttet for flyforskning. Det forventes sertifisert og i luften innen november.

Flyet ble avduket ved den offisielle utrullingen ved flyplassen Komsomolsk-na-Amure, den 26. september 2007. Den første testflyvningen fant sted den 19. mai 2008 ved samme flyplass. Det første Superjet-eksemplaret tilbrakte 1 time og 5 minutter i luften og nådde en høyde på 1200 meter. 

I juli 2008 fortsatte testingen etter planen.

I oktober 2008 ble Sukhoj Superjet 100s fabrikkbaserte flytestingsprogram fullført. Den andre SSJ 100-prototypen hadde alle systemer operative, og sertifiseringsprosessen begynte.

I desember 2008 lettet den andre av fire SSJ 100-prototyper, SN95003. Flyet utførte standard stabilitets- og manøvreringstester og systemtester etter planen. Flytestteknikerne og pilotene var fornøyde med ytelsen til den andre prototypen.

Per januar 2009 hadde de to første flyene gjennomført over 90 flyvninger på totalt 300 timer. Motorene hadde opparbeidet seg rundt 2300  timer i fly- og bakketester.

1. april 2009 gjennomførte to SuperJet 100-fly, eksemplarene 95001 og 95003, den første langturen for dette flyet da de tilbakela en avstand på 3 000 kilometer fra Novosibirsk til Moskva.

Den 17. april 2009 gjennomførte piloter fra Det europeiske luftfartssikkerhetsbyrå de første øvelsesflyvningene med to Sukhoj Superjet 100, S/N 95001 og 95003. Ifølge tilbakemeldinger fra EASA-pilotene var flyet enkelt å fly og komfortabelt for pilotene.

Malév Hungarian Airlines uttalte under flyshowet i Paris i 2009, der Superjet gjorde sin internasjonale debut, at selskapet skulle anskaffe 30 Superjet-fly til en verdi av 1 milliarder dollar og ga dermed flyet et solid løft.

Armenske Armavia mottok det første flyet i 2011, etterfulgt av Aeroflot, som har bestilt totalt 30 fly og har opsjon på 15 til. Andre kjøpere av flyet omfatter det russiske selskapet Avialeasing, sveitsiske Ama Asset Management Advisor og indonesiske Kartika Airlines.

Per juni 2009 er tretten fly under bygging, og de første ble overlevert til kundene i 2011. Etter 2012 skal selskapet bygge 70 Superjet-fly i året.

Den 26. juli 2009 lettet den tredje av fire SSJ 100-prototyper, eksemplar SN95004.

Operativ drift 
Den første Superjet 100 ble overlevert til Armavia den 21. april 2011.  Også Aeroflot har mottatt sine første maskiner i 2011.

Bestillinger og opsjoner

Tidslinje 
 August 2005 ved MAKS-2005 – Finance Leasing Company og Sukhoi Civil Aircraft undertegner en salgskontrakt for 10 fly av den nye RRJ-familien for 262 millioner dollar.

 Desember 2005 – Aeroflot undertegner kontrakten for levering av 30 Sukhoj Superjet 100 og blir dermed prosjektets oppstartskunde. Hele avtalen er verdsatt til rundt 820 millioner dollar.

 Desember 2006 - Sukhoi Civil Aircraft sikrer seg en bestilling verdt 170 millioner dollar fra Dalavia Far East Airways.

 Mai 2007 – Aeroflot og Sukhoi Civil Aircraft Company kunngjør at de har undertegnet en intensjonsavtale om kjøp av 15 fly fra Sukhoj Superjet 100-familien. Tidligere har Aeroflot allerede undertegnet en kontrakt om levering av 30 stk. SSJ 100. Ifølge avtalen skal flyselskapet kjøpe 15 SSJ 100/95 i grunnkonfigurasjon med levering fra mai 2011. Flyselskapet har også en opsjon på kjøp av ytterligere 5 fly av flytypen. Avtalen beløper seg til over 400 millioner dollar.

 September 2007 – Armavia undertegner en avtale om kjøp av fire SSJ 100 planes for regionale flyvninger.

 Juli 2008 – Avia Leasing anskaffer 24 Sukhoj Superjet 100 i grunnkonfigurasjon med opsjon på ytterligere 16 fly på dag to av Farnborough flyshow 2008. Bestillingen har en samlet verdi på over 630 millioner dollar. Bestilling undertegnet under flyshowet i Paris den 16. juni 2009

 Juli 2008 – SuperJet International og AMA Asset Management Advisors undertegner en avtale om anskaffelse av 5 nye Sukhoj Superjet 100 til en samlet verdi av rundt 150 millioner dollar. 

 Juli 2008 – SuperJet International kunngjør en bestilling fra en ikke oppgitt, anerkjent europeisk kunde på 20 nye Sukhoj Superjet 100 til en verdi av rundt 600 millioner dollar. Bestillingen viste seg å være fra SuperJet International, ikke Icelandair, slik det ble meldt tidligere.

 5. desember 2008, Djakarta – Sukhoi Civil Aircraft Company og Kartika Airlines undertegner en prinsippavtale for 15 Sukhoj Superjet 100 og opsjon på ytterligere 15 fly. Bestillingen er verdsatt til 448 millioner dllar. Kartika Airlines er den første SSJ 100-kunden i Sørøst-Asia.

 15. juni 2009, flyshowet i Paris – Malév Hungarian Airlines legger inn bestilling på 15 Superjet 100-95 og 15 opsjoner.

 16. juni 2009, flyshowet i Paris – Gadair European Airlines legger inn en fast ordre på 2 SSJ pluss 2 opsjoner.

 17. juni 2009, flyshowet i Paris – Gazprom bestiller 10 Superjet 100.

Spesifikasjoner

Se også 
 ACAC ARJ21
 Airbus A318
 Antonov An-148
 Boeing 737-600
 Bombardier CRJ700/900/1000
 Embraer E-Jet
 Mitsubishi MRJ 70/MRJ 90
 Tupolev Tu-334

Referanser

Eksterne lenker 
 
 Sukhoj Superjets offisielle webområde
 Sukhoi Company
 "Avdukingsseremonien for Sukhoj Superjet 100", videorapport fra Russia Today
 Superjet 100 på webområdet til United Aircraft Corporation 
 Superjet skal styrketestes – RIA Novosti
 Russlands nye passasjerfly forbereder seg på avgang, av Jason Bush, Business Week, 26. september 2007
 https://web.archive.org/web/20120314022909/http://www.avia.ru/photo/ssj100/

Passasjerfly
Superjet 100
Tomotors jetdrevne luftfartøy